Publication: Magyar Közlöny
Issue: MK-2001-48 (Year: 2001, Number: 48)
Era: 1990-2004
Section: 
Paragraph Index: 7

1978. évi Jegyzőkönyv („MARPOL 1973/1978.”) Az Egyezményben Részes Felek meggyőződve az emberi környezet védelmének általában és különösen a tengeri környezet védelmének a szükségességéről, felismerve, hogy a hajókról szándékosan, véletlenül, illetőleg hanyagság folytán kibocsátott olaj és egyéb ártalmas anyagok súlyos szennyezési forrást képeznek, felismerve továbbá a tenger olaj által történő szennyeződésének megakadályozásáról szóló 1954. évi nemzetközi egyezménynek — mint az első olyan többoldalú egyezménynek a jelentőségét, amelynek megkötésénél az elsődleges cél a környezet védelme volt, és értékelve ennek az Egyezménynek a tengeri és parti környezet szennyezéstől történő megóvásához való jelentős hozzájárulását, azt óhajtván elérni, hogy a tengeri környezet olajjal és más ártalmas anyagokkal történő szándékos szennyezését teljesen kiküszöbölhessék, és minimálisra korlátozzák az ilyen anyagok véletlen kibocsátását, úgy vélve, hogy ez a célkitűzés legteljesebben azzal érhető el, ha olyan szabályokat alkotnak, amelyek nem korlátozódnak az olajszennyezésre, hanem átfogó jellegűek, megállapodtak az alábbiakban: * A törvényt az Országgyűlés a 2001. április 17-i ülésnapján fogadta el.

Source: https://magyarkozlony.hu/hivatalos-lapok/b681b084105297a6938b3ac2cb45019b7e59a3d3/dokumentumok/818ae9723ab80043b21864c26caf4b61d690eaf5/letoltes